**งานกองทุนกู้ยืมเพื่อการศึกษา และทุนอื่น ๆ**

**มหาวิทยาลัยสวนดุสิต วิทยาเขตสุพรรณบุรี**

**กองทุนกู้ยืมเพื่อการศึกษา**

กยศ. = กองทุนเงินให้กู้ยืมเพื่อการศึกษา (รายได้ผู้ปกครองไม่เกิน 360,000 บาท/ปี)

กรอ. = กองทุนเงินกู้ยืมเพื่อการศึกษาที่ผูกกับรายได้ในอนาคต (หากรายได้ผู้ปกครองเกิน 360,000 บาท/ปี ผู้กู้ยืมจะไม่มีสิทธิ์กู้ค่าครองชีพ)

ผู้กู้ยืมรายเก่า หมายถึง นักศึกษาที่เปลี่ยนระดับการศึกษา หรือเปลี่ยนสถานศึกษา

ผู้กู้ยืมรายใหม่ หมายถึง นักศึกษาทุกชั้นปีที่ยังไม่เคยกู้ยืมมาก่อน

**เกณฑ์การพิจารณาคัดเลือกผู้กู้ยืม** พิจารณาทุกปีการศึกษา โดยตรวจสอบคุณสมบัติผู้กู้ยืมตามที่กองทุนกำหนด เมื่อได้ผู้กู้ยืมที่มีคุณสมบัติครบถ้วนแล้วให้พิจาณาจากความขาดแคลนทุนทรัพย์ สาขาวิชาที่ศึกษา ผลการเรียนไม่ต่ำกว่า 2.00 และดูความประพฤติของผู้กู้ยืม

**วงเงินให้กู้ยืม**

* ค่าธรรมเนียมการศึกษา จำนวน 2 ภาคการศึกษา วงเงินตามที่จ่ายจริงในแต่ละภาคการศึกษาเฉพาะที่จ่ายผ่านระบบงานทะเบียน
* ผู้กู้ชั้นปีที่ 1 ในภาคการศึกษาที่ 1 นักศึกษาต้องชำระเงินเอง แล้วจะโอนเงินคืนให้ในภายหลัง
* ค่าครองชีพ เดือนละ 3,000 บาท จำนวน 12 เดือน (ค่าครองชีพจะเปลี่ยนแปลงทุกปี)

**ทุนโครงการสวนดุสิตเสริมโอกาส (75 ชม./เดือน)**

**คุณสมบัติ**

* เป็นนักศึกษาของมหาวิทยาลัยสวนดุสิต ที่กำลังศึกษาอยู่ชั้นปีที่ 2-5
* มีผลการเรียนเกรดเฉลี่ยสะสม 2.00 ขึ้นไป
* มีความประพฤติดีเหมาะสมกับการเป็นนักศึกษาของมหาวิทยาลัย

**หลักเกณฑ์การทำงาน**

* ทำงานในหน่วยงานของมหาวิทยาลัย ที่รับผิดชอบไม่น้อยกว่า 75 ชั่วโมง / เดือน
* กรณีที่ทำงานไม่ถึง 75 ชั่วโมง / เดือน แต่ไม่น้อยกว่า 35 ชั่วโมง/เดือน ให้คิดค่าตอบแทนเป็นรายชั่วโมง
* ถ้าปฏิบัติงานไม่ถึงครึ่งหนึ่งหรือน้อยกว่า 35 ชั่วโมง / เดือน จะไม่ได้รับค่าตอบแทนในเดือนนั้น
* นักศึกษาต้องเขียน “บัญชีเวลาปฏิบัติงานของนักศึกษา 75 ชั่วโมง” ส่งที่กองบริการนักศึกษาทุกวันที่ 30 ของเดือนที่มาปฏิบัติงาน ถ้าไม่ส่งตรงตามเวลาที่กำหนด จะได้รับเงินค่าตอบแทนล่าช้า

**ค่าตอบแทน**

* นักศึกษาที่ทำงานครบ 75 ชั่วโมง/เดือน หรือมากกว่า 75 ชั่วโมง/เดือน จะได้รับค่าตอบแทนเดือนละ 3,000 บาท
* หากนักศึกษาทำงานไม่ครบตามเกณฑ์ 75 ชั่วโมง แต่มากกว่า 35 ชั่วโมง / เดือน จะได้รับค่าตอบแทนเป็นรายชั่วโมงๆ ละ 40 บาท

**ทุนเอมอร ปทุมมา**

 เป็นทุนการศึกษาของมูลนิธิสร้างฝัน (Create Your Future Foundation) ที่ให้แก่เยาวชนไปตลอดจนจบการศึกษา โดยสำหรับมหาวิทยาลัยสวนดุสิต มูลนิธิฯ ได้มอบทุนการศึกษาให้แก่นักศึกษาที่มีใจรักในการประกอบอาหารเพื่อเป็นการระลึกถึงคุณเอมอร ปทุมมา ผู้ซึ่งเป็นภรรยาของผู้ก่อตั้งมูลนิธิที่มีใจรักในการประกอบอาหารไทย ซึ่งมอบทุนการศึกษาเป็นจำนวนเงิน 20,000 บาท จำนวน 20 ทุนการศึกษา/ชั้นปี สามารถติดต่อกำหนดการรับสมัครได้ที่สำนักงานหลักสูตร หรือ คณะ เปิดรับสมัครช่วงกลางภาคการศึกษาที่ 1 ของทุกปีการศึกษา

**คุณสมบัติ**

* เป็นนักศึกษาปัจจุบันของโรงเรียนการเรือนและมีความรักในการเรียนด้านอาหาร
* เป็นนักศึกษาที่มีความประพฤติดี เรียนดี แต่ขาดแคลนทุนทรัพย์
* เป็นนักศึกษาที่มีจิตสาธารณะต่อหลักสูตร คณะ มหาวิทยาลัย และสังคม

**เงื่อนไข**

* นักศึกษาจะต้องเดินทางมารับทุนการศึกษาด้วยตนเองในพิธีมอบทุนการศึกษาตลอดระยะเวลาที่ได้รับ ทุนการศึกษา
* นักศึกษาจะต้องรักษาผลการเรียนเฉลี่ยสะสมไม่ต่ำกว่า 2.50 และมีความประพฤติที่ดี
* นักศึกษาจะต้องบำเพ็ญประโยชน์ หรือช่วยงานหลักสูตร คณะ หรือมหาวิทยาลัย อย่างน้อยเป็นเวลา 100 ชั่วโมงต่อปีการศึกษา

หมายเหตุ : หากนักศึกษาไม่ดำเนินการตามเงื่อนไข คณะกรรมการจะพิจารณาสิทธิ์การรับทุนการศึกษาที่เหลือ

**ทุนต่อเนื่องจากระดับชั้นมัธยมปลาย มีดังต่อไปนี้**

1. ทุนการศึกษา "โครงการบัณฑิตคืนถิ่น" ของมูลนิธิสมเด็จพระเทพรัตนราชสุดา
2. ทุนการศึกษา "นวฤกษ์" และทุน “ม.น.ข.” ของมูลนิธิช่วยนักเรียนที่ขาดแคลน ในพระบรมราชินูปถัมภ์ สมาคมนักเรียนเก่าปทุมคงคา
3. ทุนพระราชทานการศึกษาต่อเนื่อง ของมูลนิธิราชประสมาสัย ในพระบรมราชูปถัมภ์